open-index/open-wikipedia-markdown huggingface dataset:
Robert Clive

Generalmajor **Robert Clive, 1. [[baron]] Clive av Plassey** (*1st Baron Clive of Plassey*; født 29. september 1725 i Styche nær Market Drayton, Shropshire, England, død 22. november 1774 i London, England), også kjent som **Clive av India**,  var en britisk offiser og kolonialist. Han har fått æra for å sikre Det britiske ostindiske kompanis militære og politiske herredømme over Sør-India og Bengal, og for å ha langsiktig sikret India og den tilhørende rikdommen den britiske kronen. Han var dermed sammen med Warren Hastings, Bengals første generalguvernør, en av de viktigste personene i opprettelsen av det britiske styret i India. 

Clive tjenestegjorde for kompaniet i India fra 1743 til 1767, da han for siste gang forlot India, hvor han hadde kjempa mot europeiske rivaliserende franskmenn og nederlendere og mot lokale indiske fyrster i blant annet en serie kriger kjent som de karnatiske kriger fra 1746 til 1763. Han er husket for sin seier i beleiringen av Arcot i 1751, slaget ved Trichinopoly i 1752 og slaget ved Chinsurah i 1759, og ikke minst for sin seier over nawaben av Bengal i slaget ved Plassey i 1757. 

Han ble etter seieren ved Pôlashi den første britiske guvernøren for Bengal, men vende i 1760 tilbake til hjemlandet for å få tittelen «baron Clive av Plassey» der. Han ble deretter igjen kompaniets guvernør for Bengal fra 1765 til 1767, der han effektivt bekjempet korrupsjon og ineffektivitet. Han ble likevel anklagd for forseelser etter at han kom tilbake til Storbritannia, og begikk til slutt selvmord, selv om han i 1773 var blitt renvasket.

## Referanser


## Eksterne lenker
*
Riwoqê

**Riwoqê** (kinesisk: 类乌齐县; pinyin: *Lèiwūqí Xiàn*) er et fylke i prefekturet Qamdo i den autonome region Tibet i Folkerepublikken Kina.

Befolkningen var på  innbyggere i 1999.

Selve hovedbyen hadde  innbyggere i 2000.

## Administrative enheter
**Storkommuner:**
*Samdo 桑多镇, Riwoqê 类乌齐镇;
**Kommuner:**
*Jigdoi 吉多乡, Kangsê 岗色乡, Pengda 滨达乡, Karmardo 卡玛多乡, Samka 尚卡乡, Yiri 伊日乡, Jagsamka 加桑卡乡, Chamoling 长毛岭乡.

## Samferdsel
Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 

Kinas riksvei 317 løper gjennom området. Den fører fra Chengdu i Sichuan til Nagqu i Tibet.

## Referanser


## Litteratur
* Andreas Gruschke: *The Cultural Monuments of Tibet’s Outer Provinces: Kham – Volume 1. The Xizang Part of Kham (TAR)*, White Lotus Press, Bangkok 2004. ISBN 974-480-049-6
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3

## Eksterne lenker
* Lokalregjeringens hjemmesider
Gordon Dunn

**Gordon Glover Dunn** (født 16. april 1912, død 26. juli 1964) var en amerikansk friidrettsutøver som deltok i de olympiske leker 1936 i Berlin. 

Dunn vant en olympisk sølvmedalje i friidrett under Sommer-OL 1936 i Berlin. Han kom på andreplass i diskos med et kast på 49,36 bak sin landsmann Kenneth Carpenter som vant med 50,48 meter som var ny verdensrekord.
## OL-medaljer
* 1936  Berlin -  Sølv i friidrett, diskos  USA

## Eksterne lenker
*
Mir Jafar

**Mir Muhammed Jafar Ali Khan** (født 1691, død 5. februar 1765), formell tittel **Shuja ul-Mulk, Hashim ud-Daula, Nawab Ja'afar 'Ali Khan Bahadur, Mahabat Jang**, vanligvis kjent som kun **Mir Jafar**, var en arabisk-indisk eventyrer og offiser som ble nawab av Bengal, Bihar og Orissa under det britiske styret der. Han er i India regnet som en forræder på grunn av hans rolle i å styrte Bengals siste uavhengige nawab, Siraj ud-Daulah, og hans bidrag til bengalernes nederlag i slaget ved Plassey. Han er for indere ofte kjent som *Gaddar-e-Hind* (*Indias forræder*), mens på bengali og urdu er ordet "mirjafar" eller "meer jafar" et synonym for forræder på lik linje med Quisling, Benedict Arnold og Philippe Pétain.

## Referanser
Torfrock

**Torfrock** er et nordtysk rockeband, startet av Klaus Büchner og Raymond Voß i 1976. Med sin nordtyske identitet, er de kjent for å holde i live det nedertyske språket med sine tekster.

## Medlemmer
* Klaus Bücher – Vokalist, diverse fløyter
* Sven Berger – Støttevokalist, bass
* Volker Schmidt – Støttevokalist, bass
* Stefan Lehmann – Støttevokalist, slagverk

## Diskografi
### Studioalbum
* *Dat matscht so schön* (1977)
* *Rata-ta-zong* (1978)
* *Torfrockball im Hühnerstall* (1979)
* *Vierter Versuch* (1980)
* *Mein Gott, sind wir begabt* (1982)
* *Alle an die Ruder* (1990)
* *Aufe beinharte Tour* (1991, Live) – soundtrack
* *Torfrock oder Watt?* (1991, Remix)
* *Beinhart – geht das ab hier* (1991)
* *Die Bagaluten-Fete* (1992)
* *Goiler Tonträger* (1994)
* *Die Wikinger* (1995, samlealbum)
* *Rockerkuddl* (1996)
* *Beinhart – Alle Hits* (2000, samlealbum)
* *Einigkeit und Blech und Freizeit* (2001)

## Videografi
* *Aufe Beinharte Tour* (1992)
* *Torfrock – Die Beinharte Bagaluten-Weihnacht* (2002)

## Eksterne lenker
* 
* 
*
Sky Digital

**Sky UK Limited** er merkenavnet for British Sky Broadcastings (BSkyB) digitale satellitt-TV (kjent som dette til 2014) og radio som blir sendt fra SES Astra-satellittene lokalisert ved 28.2° øst (*Astra 2A/2B/2C/2D*) og Eutelsats Eurobird 1-satellitt ved 28.5° øst. BSkyBs analoge tjeneste ble avsluttet i 2001 slik at tjenesten er i dag markedsført som kun Sky.

## Historie

Sky Digital ble offisielt lansert den 1. oktober 1998, skjønt prøvesendinger i liten skala ble gjort før denne tiden. For første gang benyttet BSkyB den nyoppskutte Astra 2A-satellitten, som siden ble benyttet til utelukkende å sende til Storbritannia og Irland. På denne tiden ble bruken av merkenavnet Sky Digital benyttet for å gjøre det viktige skillet mellom den nye tjenesten og Skys analoge tjenester. Det viktigste salgsargumentene var forbedringer i billed- og lydkvalitet, økt antall kanaler og interaktive tjenester.

Nye Astra-satellitter ble plassert i posisjon i 2000 og 2001, og antallet tilgjengelige kanaler for kundene økte tilsvarende. Denne trenden fortsatte med oppskytingen av Eurobird 1 i 2001.

Opprinnelig ble Sky Digital lansert med boks kjent som Sky digibox, men i nyere år har bokser kalt *Sky+* og *Sky+ HD* blitt lansert ved siden av den første boksen. Sky+ er en digital videoopptaker med en egen harddisk som gjør det mulig for kundene sette levende fjernsyn på pause ved å skifte fra levende datafôring til en sanntidinnspilling på pause som kan bli startet igjen på et hvilket som helst tidspunkt. Det er også ruteprogrammer som kan innspille framtidige sendinger.

## Tekniske spesifikasjoner
Sky lanserte HDTV-tjenester i mai 2006. De første fotoene av en prototype av Sky HD-mottaker begynte å dukke opp i bransjeblader i august 2005. Alle Sky+ HD-mottakere har en versjon av *Sky Plus* som benytter en 300 GB harddisk (av dette er kun 160 GB tilgjengelig for brukeren) for ta imot den nødvendige ekstradataene. Resten av harddisken er nå bruk av Sky Digital-boksene for å lagre opp til 30 timer av *Anytime TV* fra forrige uke. I tillegg mottar en del kanaler ny nummerering, skjønt tidlig i 2006 fikk de fleste kanalene ny nummerering.

Sky Digitals standardsendinger er i DVB tilsvarende MPEG-2, med Sky Movies og Sky Box Office-kanalenes inkluder valgbar Dolby Digital-lyd for nyere filmer, skjønt disse er kun tilgjengelig med boks med Sky+ og disses HD-materiale er sendt ved hjelp av MPEG-4. Interaktive tjenester og syvdagers EPG benytter det proprietære OpenTV-systemet

Slagord som Sky har benyttet for å markedsføre tjeneste har blant annet vært: «What do you want to watch?» (*Hva vil du se på?*), «Entertainment your way» (*Underholdning på din måte*) og det nåværende slagordet «Believe in Better» (*Tro på noe bedre*).

Alle kanalene er betalingskanaler på Skys «Sky World»-pakke, så sant ikke noe annet hevdes.

## Referanser


## Eksterne lenker
* 
* sky.com
* Sky Ireland
* Sky Media UK
* Sky Media Ireland
Bob Clark (friidrettsutøver)

**Robert Hyatt Clark** (født 28. januar 1913 i Covina i California, død 13. mai 1976 i Arcadia i Californis) var en amerikansk friidrettsutøver som deltok i de olympiske leker 1936 i Berlin. 

Clark vant en olympisk sølvmedalje i friidrett i Sommer-OL 1936 i Berlin. Han kom på andreplass i tikamp bak sin landsmann Glenn Morris.
## OL-medaljer
* 1936  Berlin -  Sølv i friidrett, tikamp  USA

## Eksterne lenker
*
Jack Parker

**Roger J. «Jack» Parker** (født 27. september 1915, død mai 1964) var en amerikansk friidrettsutøver som deltok i de olympiske leker 1936 i Berlin. 

Parker vant en olympisk bronsemedalje i friidrett under Sommer-OL 1936 i Berlin. Han kom på tredke plass i tikamp bak sine landsmenn Glenn Morris og Robert Clark.
## OL-medaljer
* 1936  Berlin -  Bronse i friidrett, tikamp  USA

## Eksterne lenker
*
Sog

**Sog** (islandsk uttale *såg*) er en elv på Island og en av de største i landet når det gjelder vannføring. Gjennomsnittsvannføringen er 110 m³/s. Den renner fra Þingvallavatn og etter 21,9 km renner den sammen med elven Hvítá og danner elven Ölfusá som renner videre i 25 km før den munner ut i Atlanterhavet. 

Det er tre vannkraftverk langs elva: Ljósafossstöð (14,3 MW), Írafossstöð (16,7 MW) og Steingrímsstöð (13,5 MW).

Sog renner gjennom to innsjøer, Úlfljótsvatn og Álftavatn.

Elven har mye ørret og laks. 

## Se også
* Elver på Island

## Kilder
* Kraftverket Ljósafossstöð
* Kraftverket Írafossstöð
* Kraftverket Steingrímsstöð
Neusalza-Spremberg

**Neusalza-Spremberg** er en by og en kommune i Oberlausitz i den sørvestlige delen av Landkreis Görlitz i Direktionsbezirk Dresden i Fristaten Sachsen. Byen er en del av forvaltningsfellesskapet Neusalza-Spremberg og har 3&nbsp;758 innbyggere (31. desember 2008). 

Byen ligger 20 km sør for Bautzen og 26 km nordvest for Zittau langs grensen til Böhmen i Tsjekkia.

Byens sørøstlige del ligger i Lausitzer Bergland. Byen grenser i øst mot Spreeparken, hvor elven Spree gjennom millioner av år har gravd ut dalen Kerbsohlental omkring det 340 meter høye *Sternberg*. Sør og vest for byen er distriktet dominert av skog mot den tsjekkiske grensen, hvor landsbyen Fukov eksisterte fra 1788 til 1960.

Neusalza-Spremberg er omgitt av tallrike fjell av granitt, deriblant det 393 meter høye *Hänscheberg*, det 373 meter høye *Schmiedesteinen*, det 410 meter høye Hahneberg og det 422 meter høye *Fuchsberg*.

Byen består av bydelene Neusalza-Spremberg, Friedersdorf, Neuspremberg og Sonneberg.

Neusalza-Spremberg var en by i Kreis Löbau fra 1952 til 1990, og i **Landkreis Görlitz** fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har byen vært en del av Landkreis Görlitz.

## Bilder

File:Neusalza kirche3.jpg|Spremberg kirke, bygget i 1901-1902
File:Obermarkt Neusalza-Spremberg.jpg|Obermarkt (øvre torv)
File:Neusalza-spremberg, school - d.jpg|Bygningen til Pestalozziskolen ble innviet 1928 


## Referanser


## Eksterne lenker
*
Copestylum

* *[[Copestylum melleum]]*
* *[[Copestylum mexicanum]]*

***Copestylum*** er en slekt av fluer som tilhører familien blomsterfluer (Syrphidae). Slekten omfatter over 330 kjente arter, de aller fleste i Sør-Amerika, men forekommer ikke i Europa.

## Utseende
Store, brede, ofte svarte blomsterfluer. De ligner slekten *[[Volucella]]*, som de er beslektet med. Artene i denne slekten er ganske ulike på farge.

## Levevis
I alle fall mange av artene har larver som utvikler seg i vannansamlinger i levende eller døde rosetter av planter i ananasfamilien (Bromeliaceae). De lever trolig mest av råtnende plantemateriale. Andre arter utvikler seg på råtnende kaktus-arter.

## Utbredelse
Slekten finnes ikke i Europa, men arten *[[Copestylum melleum]]* forekommer på Kanariøyene. De aller fleste av artene lever i Sør- og Mellom-Amerika, der slekten er meget artsrik.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familie **[[blomsterfluer]]** (Syrphidae)
****** underfamilie Eristalinae
******* gruppe Volucellini 
******** slekten *Copestylum* Macquart, 1846 – over 330 beskrevne arter, blant andre:
********* *[[Copestylum melleum]]* (Jaennicke, 1867) – Kanariøyene
********* *[[Copestylum mexicanum]]* – finnes i Nord-Amerika

## Litteratur
* Fauna Europaea Web Service (2004) Fauna Europaea version 1.1, www.faunaeur.org 
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
*  
* www.syrphidae.com/ – the Syrphidae website 
* Bilder av ''Copestylum mexicanum''
Ernest Riedel

**Ernest W. «Ernie» Riedel** (født 13. juli 1901 i New York City, død 26. mars 1983 i Florida) var en amerikansk padler som deltok i de olympiske leker 1936 i Berlin og 1948 i London.

Riedel vant en olympisk bronsemedalje i padling under Sommer-OL 1936 i Berlin. Han kom på tredjeplass K-1 10000 meter bak Ernst Krebs fra Tyskland og Fritz Landertinger fra Østerrike.

## OL-medaljer
* 1936  Berlin -  Bronse i padling, K-1 10000 meter  USA

## Eksterne lenker
*
Daniel Barrow

**Daniel Hubert Barrow, Jr.** (født 22. juli 1909, død 4. november 1993) var en amerikansk roer som deltok i de olympiske leker 1936 i Berlin.

Riedel vant en olympisk bronsemedalje i roing under Sommer-OL 1936 i Berlin. Han kom på tredjeplass i singelsculler bak Gustav Schäfer fra Tyskland og Josef Hasenöhrl fra Østerrike.

## OL-medaljer
* 1936  Berlin -  Bronse i roing, singelsculler  USA

## Referanser


## Eksterne lenker
* 
*
Vestlandske Destillasjonsverk

**Vestlandske Destillasjonsverk** var en industribedrift på Skiftesvik på Askøy som foredlet tjære på midten av 1900-tallet. Det var et av flaggskipene i den teknologiske utviklingen innenfor kjemisk industri i Bergensområdet

Tjæren ble levert som biprodukt fra gassverk, deriblant *Bergen Gasværk*.

Blant produktene som ble fremstilt var asfalt og impregneringsstoff brukt på blant annet telefonstolper og jernbanesviller.

## Kilder

* Hartvedt, Gunnar Hagen; *Bergen Byleksikon*, Oslo 1994, ISBN 82-573-0485-9
* Stavanger Gassverk 1866 - 1963
Marjorie Gestring

**Marjorie Gestring** (1922–1992) var en amerikansk stuper som deltok i de olympiske leker 1936 i Berlin.

Gestring ble olympisk mester i stuping under Sommer-OL 1936 i Berlin. Hun vant konkurransen i 3 meter sviktstup for damer foran sine landsmenn Katherine Rawls og Dorothy Poynton Hill. Hun var kun 13 år og 268 dager gammel og er dermed den yngste som vunnet en olympisk gullmedalje.

## OL-medaljer
* 1936  Berlin -  **Gull** i stuping, sviktstup damer  USA

## Eksterne lenker
*
Forvaltningsfellesskapet Bernstadt/Schönau-Berzdorf

**Forvaltningsfellesskapet Bernstadt/Schönau-Berzdorf** er et forvaltningsfellesskap som ble opprettet i 1995 mellom de to kommunene Bernstadt auf dem Eigen og Schönau-Berzdorf innenfor Landkreis Löbau-Zittau, og som idag befinner seg i nærheten av Görlitz i den sørøstlige delen av Landkreis Görlitz i Fristaten Sachsen, Tyskland. Dets geografiske omfang tilsvarer omtrentlig den tidligere kretsen og landskapet Eigen.
Marshall Wayne

**Marshall Wayne** (født 25. mai 1912 i St. Louis i Missouri i USA, død 16. juni 1999) var en amerikansk stuper som deltok i de olympiske leker 1932 i Los Angeles og 1936 i Berlin.

Wayne ble olympisk mester i stuping under Sommer-OL 1936 i Berlin. Han vant konkurransen i tårnstup foran sin landsmann Elbert Root og Hermann Stork fra Tyskland. Wayne ble nummer to i sviktstup bak sin landsmann Richard Degener.

## OL-medaljer
* 1936  Berlin -  **Gull** i stuping, 10 meter tårnstup  USA
* 1936  Berlin -  Sølv i stuping, 3 meter sviktstup  USA

## Eksterne lenker
*
Elbert Root

**Elbert Alonzo Root** (født 20. juli 1915, død 15. juli 1983) var en amerikansk stuper som deltok i de olympiske leker 1936 i Berlin.

Root vant en olympisk sølvmedalje stuping under Sommer-OL 1936 i Berlin. Han kom på andreplass i tårnstup bak sin landsmann Marshall Wayne.

## OL-medaljer
* 1936  Berlin -  Sølv i stuping, 10 meter tårnstup  USA

## Referanser


## Eksterne lenker
*
Mdina

**Mdina** (fønikisk: מֶלִיטָה, *Malet* eller *Melitta*; arabisk: *Medina*; maltesisk: *Imdina*) er den gamle hovedstaden på Malta, og av den grunn også kalt for «Gamlebyen». Mdina er en befestet middelalderlandsby på en høyde midt på Malta med panoramisk utsikt til store deler av Malta. Folketellingen i 2011 viste et innbyggertall på 239.

Mdina er monumental med strenge arabiskbygde murer, men det indre er beriket av luksuriøse palasser fra maltesiske adelsfamilier. Biler er kun unntaksvis tillatt. Mdina kalles derfor for «den stille byen» og er en av de mest intakte middelalderbyer i verden med sine trange gater og høye murer. Mdina fortsetter og går i ett med forstaden Rabat, som har sitt navn fra det arabiske ordet for forstad, og her bor det over 11 000 mennesker.

Mdinas historie går minst tilbake til fønikerne på rundt 700-tallet f.Kr., men etter punerkrigene på midten av 200-tallet f.Kr. overtok romerne øya som de kalte for Melita, opprinnelsen til dagens navn Malta. Hovedstaden ble også kalt for Melita, dagens Mdina. I Rabat er det fortsatt levninger av romersk tilstedeværelse, blant annet katakomber fra tidlige kristne. I år 60 e.Kr. skal apostelen Paulus ha lidd skipbrudd ved kysten og bodd i Mdina for en tid. Katedralen i Mdina er dedikert ham. Etter bysantinsk overherredømme, ble Malta invadert av arabere som reduserte byens festning i størrelse. De nye murene ble kalt for *medina*, arabisk for «befestet by», hvilket har bidratt til dagens navn Mdina.

## Geografi
Mdina ligger i det sentralt på øya Malta, 185 moh, på en utløper av Dingli platået. Mot nord, øst og nordvest er det bratt ned mot det omliggende landskapet. Mot sørvest grenser Mdina mot sin egentlige by eller forstaden Rabat. Bare en park utenfor bymuren skiller de to områdene.

## Historie
Mdinas var bebodd i bronsealderen, og den strategiske beliggenheten ble benyttet av fønikerne som befestning. Fønikerne kalte stedet *'Malet* eller *Melitta* som betyr tilfluktssted. Dette navnet ble i romertiden forvandlet til *Melita*. Romerne hadde en sterk festningsmur rundt byen og det som i dag er Rabat. Byen hadde på den tid omtrent 1000 innbyggere.

Araberne erobret de maltesiske øyer i 870, og de ga byen det endelige navnet *Mdina*. De reduserte festningens størrelse og bygget om murene slik at kun dagens Mdina som lå innenfor. Dette skulle gjøre byen lettere å forsvare. Murene ble ytterligere forsterket mens normannerne hersket 1100-tallet. Med sin gunstige beliggenhet og befestning motstod Mdina i 1422 et angrep av  tyrkere. Det førte til at byen fikk ærestittelen *Città Vecchia* eller *Città Notabile* («den ærerike byen»).

Malteserordenen slo seg ned på Malta i 1530, og Mdina ble deres første hovedstad. De flyttet imidlertid hovedstaden til kysten, først overtok Birgu rollen, senere Valletta.

## Referanser


## Litteratur
* Stanley Fiorini, Mario Buhagiar: *Mdina, the Cathedral City of Malta : A Reassessment of Its History and a Critical Appreciation of Its Architecture and Works of Art.* Central Bank of Malta, 775 S. ISBN 99909-975-1-9 (engl.)

## Eksterne lenker
* 
* Discover Mdina
Alan Greene

**Alan «Al» Greene** (født 29. august 1911, død 12. mars 2001) var en amerikansk stupere som deltok i de olympiske leker 1936 i Berlin.

Greene vant en olympisk bronsemedalje stuping under Sommer-OL 1936 i Berlin. Han kom på andreplass i 3 meter sviktstup bak sine landsmenn Richard Degener og Marshall Wayne.

## OL-medaljer
* 1936  Berlin -  Bronse i stuping, 3 meter sviktstup  USA

## Eksterne lenker
Forvaltningsfellesskapet Herrnhut

**Forvaltningsfellesskapet Herrnhut** var et tidligere forvaltningsfellesskap. Det ble opprettet mellom fire kommuner i Landkreis Löbau-Zittau, og fortsatte å eksistere innenfor Landkreis Görlitz. Den 1. januar 2010 ble kommunen Strahwalde innlemmet i Herrnhut. Den 1. januar 2011 ble kommunen Großhennersdorf innlemmet i Herrnhut. Fellesskapet bestod deretter av de to kommunene Herrnhut og Berthelsdorf frem til 1. januar 2013, da Berthelsdorf ble innlemmet i Herrnhut. Samtidig opphørte forvaltningsfellesskapet å eksistere.

Forvaltningsfellesskapet befant seg i midten av kretsens sørlige del, omkring 14 km nordvest for Zittau og omkring 14 km sørøst for Löbau. 

Fellesskapet hadde 6&nbsp;751 innbyggere (31. desember 2008)
Forvaltningsfellesskapet Großschönau-Hainewalde

**Forvaltningsfellesskapet Großschönau-Hainewalde** er et forvaltningsfellesskap som opprinnelig ble opprettet mellom de to kommunene Großschönau og Hainewalde i Landkreis Löbau-Zittau i Fristaten Sachsen, og som fortsatt eksisterer innenfor Landkreis Görlitz. 

Forvaltningsfellesskapet befinner seg i midten av kretsens sørlige del, og grenser i vest og sør til Tsjekkia, i nord til Mittelherwigsdorf og Oderwitz, og i øst til Bertsdorf-Hörnitz. Den sørligste delen av forvaltningsfellesskapet befinner seg i Zittauer Gebirge. 

Fellesskapet har 7&nbsp;888 innbyggere (31. desember 2008)
Jessica Bowman

**Jessica Robyn Bowman** (født 1980) er en amerikansk skuespillerinne. Hun er kjent for sin rolle gjennom tre år som Colleen Cooper-Cook i TV-dramaserien *[[Dr. Quinn, Medicine Woman]]* – hun overtok i 1995 etter at den opprinnelige rolleinnehaveren Erika Flores ga seg.

Bowman mottok i 1996 *[[Michael Landon]] Award: Outstanding Family Television Series of the Year* sammen med Beth Sullivan, Tim Johnson, Chad Allen og Shawn Toovey. Samme år vant hun *[[Young Artist Award]]: Best Performance by a Young Actress in a Drama Series*; hun var også nominert i 1997 og 1998.

## Filmografi

## Referanser


## Eksterne lenker
*
Forvaltningsfellesskapet Oppach-Beiersdorf

**Forvaltningsfellesskapet Oppach-Beiersdorf** er et forvaltningsfellesskap som opprinnelig ble opprettet mellom de to kommunene Oppach og Beiersdorf i Landkreis Löbau-Zittau i Fristaten Sachsen, og som fortsatt eksisterer innenfor Landkreis Görlitz. 

Forvaltningsfellesskapet befinner seg i den sørligste delen av kretsens vestlige del, ca 13 km sørvest for byen Löbau og 17 km sør for Landkreis Bautzen. I sør grenser den mot Tsjekkia, hvor den tidligere landsbyen Fukov (1788&ndash;1960) befinner seg. 

Fellesskapet har 4&nbsp;234 innbyggere (31. desember 2008).
The Man in the Black Suit

«**The Man in the Black Suit**» er en novelle av Stephen King. i 1995 vant den World Fantasy Award for beste korte fiksjon, samt O. Henry Award. I 1997 ble den utgitt i Kings antologi, *[[Six Stories]]*. Den ble igjen utgitt i 2002, i samlingen *[[Everything's Eventual: 14 Dark Tales]]*. I den sistnevnte utgaven beskriver King novellen som en hyllest til Nathaniel Hawthornes historie, «Young Goodman Brown». Han nevner også at historien utviklet seg fra en historie en venn hadde fortalt ham, hvor vennens bestefar hadde møtt selveste djevelen i menneskeform. Novellen ble gjort om til en kortfilm med samme navn i 2004 av Nicholas Mariani.

## Handling
Historien handler om Gary, en ni år gammel gutt, som mistet sin bror for kort siden på grunn av en allergisk reaksjon på et bistikk. En dag drar Gary på fisketur, hvor han sovner. Når han våkner oppdager han en bie som svever like foran ansiktet hans. På grunn av brorens nylige død er gutten veldig redd, men han hører snart et svakt smell, og bien dør. Han snur seg og ser en mann i svart dress med skinnende, brennende øyne, som om det brant inni ham, som står like over han, med hvit hud og klør istedenfor fingrer, og et smil bestående av skarpe tenner. Mannen, som lukter svovel, forteller de forferdeligste ting til Gary: at moren hans døde mens Gary var borte, og at mannen nå skal spise Gary. Til å begynne med tror ikke Gary ham, men han finner snart ut at mannen egentlig er djevelen, og stikker derfor av ved å kaste fisken han fanget i ansiktet hans. Mens skapningen spiser fisken hel begynner gutten å springe, mens mannen følger etter ham helt til skogens utkant. Det viser seg at det mannen sa var løgn, men minnene hjemsøker Gary hele resten av hans liv.

Gary forteller historien fra et perspektiv som en gammel, redd man. Han blir hjemsøkt av hans tro på at han kun slapp unna djevelen, enten ved hjelp av flaks eller ferdigheter. På slutten av historien blir han redd for døden. Vil han havne hos Gud, som han har bedt til hele sitt liv? Eller blir han hentet av mannen i den svarte drakten, nå som han ikke lenger vil klare å springe fra ham?

## Eksterne lenker
* The Man in the Black Suit på International Movie Database
* Stephen King Short Movies
All That You Love Will Be Carried Away

**«All That You Love Will Be Carried Away»** er en novelle av Stephen King som først ble utgitt i magasinet *[[The New Yorker]]*, og senere i samlingen *[[Everything's Eventual: 14 Dark Tales]]*.

## Handling

Alfie Zimmer, en reisende selger som tilbyr hurtigmiddager og strekkodelesere, stanser på et Motel 6 i Nebraska for en natt. Han finner seg til rette, og finner frem en pistol, klar til å begå selvmord fordi han ikke lenger klarer å leve på den måten han nå lever.

Alfie har en kone, en datter, og en rar hobby: han samler på toalettgraffiti som han har kommet over på sine mange, lange og ensomme reiser. Han begynte å skrive ned skribleriene på vegger som uten synlig grunn fanget hans oppmerksomhet, men ble senere fascinert av disse meldingene. Alfie har fylt opp en hel notisblokk med sitater som "Save Russian Jews, collect valuable prizes" og "Mammon is the king of New Jersey."

I hans ensomme liv som en reisende selger, med kun mil etter mil med tom vei som sitt reisefølge ble disse "stemmene på veggene" hans venn; noe han kunne tenke på mens han kjørte, noe viktig, noe som "snakket" til ham.

Alfie bestemmer seg for at å ta sitt eget liv ville være lettere enn å endre livet sitt, men hver gang han gjør seg klar til å begå selvmord, bekymrer han seg for at det å etterlate en notisblokk, stappfull med det som ser ut som en gal manns skriblerier, vil fremstille han som gal for de som finner ham. Alfie vil skrive en bok om graffitien, og kommer også på en tittel, men vet at å fortelle videre vil gjøre vondt. Mens han ståre ute i den bitende kulden en vintersnatt, mens han sutrer for seg selv, bestemmer han seg for en plan: på andre siden av et jorde bak motellet ligger det et gårdshus med lys i vinduene. I snøstormen forsvinner lyset ofte. Han bestemmer seg for, at om lyset skulle dukke opp igjen før han har telt til 60, skal han skrive boken. Hvis lyset derimot ikke dukker opp igjen, vil han kaste notisblokken inn på jordet, for så å gå inn, og skyte seg selv.

Historien avsluttes med at Alfie står i snøstormen, og begynner å telle.

## TV-, film- og teaterversjoner
Denne historien ble gjort om til seks forskjellige Dollar Baby kortfilmer. Filmene ble laget av Scott Albanese, Brian Berkowitz, Mark Montalto, Chi Laughlin & Natalie Mooallem, James Renner og Anthony Kaneaster.

## Merknader
Sitatet "Save Russian Jews! Collect Valuable Prizes!" finnes også i *[[It (roman)|It]]*.

## Eksterne lenker
* Scott Albaneses filmversjon – All That You Love på International Movie Database
* All That You Love – Nettsted for filmene
* James Renners filmversjon – All That You Love Will Be Carried Away på International Movie Database
* Stephen King Short Movies
* The World of Stephen King
* Chris Francis' filmversjon - All That You Love Will Be Carried Away
Braid

***Braid*** er et plattform- og gåteløsningspill utgitt på Xbox 360, Microsoft Windows, Mac OS X og PlayStation 3.

Spillet beskriver på det mest grunnleggende historien til Tim, hovedpersonen, som skal redde en prinsesse fra et monster. Historiemessig har spillet blitt tolket i mange retninger, fra historien om et haltende forhold til utviklingen av atombomben. Spillet inneholder tradisjonelle aspekter for et plattform-spill; man løper, hopper og klatrer gjennom et sett linære nivåer samtidig som man løser gåter og beseirer fiender. Spillet skiller seg derimot ut fra andre klassiske plattformspill ved at man kan manipulere tiden på flere måter, som for eksempel å spole tilbake tiden, eller skape dobbelgjengere for å repetere tidlige handlinger. Ved å bruke disse ferdighetene går man fremover i spillet ved å samle og sette sammen puslebrikker. Spillet er også relativt unikt ved at man ikke kan død; skulle man feile har man muligheten til å spole spillet tilbake til før feilen.

Spillet ble utviklet av Jonathan Blow, en uavhengig spillutvikler, som en personlig kritikk mot uoriginale og repeterende spill. Han betalte også selv for det 3 år lange prosjektet. Blow stod for alle aspekter i spillet utenom det kunstneriske og musikken. Tegneren David Hellman stod for kunsten og musikken ble utført av Cheryl Ann Fulton, Shira Kammen and Jami Sieber. Musikken ble ikke skapt for spillet, men ble heller tatt fra de respektives albumer.

Spillet har fått generelt gode kritikker, der det ble rost for sin originalitet og friskhet. Også det kunstneriske aspektet og musikken har fått mye ros.
## Referanser


## Eksterne lenker
*
Jonathan Blow

**Jonathan Blow** er en programmerer og designer som er mest kjent for sitt arbeid med videospillet Braid.
## Referanser


## Eksterne lenker
* Jonathan Blows hjemmeside
* Braid
* The Witness
Statens embetsverk på Åland

**Statens embetsverk på Åland** (svensk: *Statens ämbetsverk på Åland*) er den statlige myndighet som representerer og ivaretar den finske stats interesser på det selvstyrte Åland. Embetsverket er underlagt finansministeriet i Finland og ledes av Ålands landshøvding. Frem til utgangen av 2009 kaltes embetsverket *Länsstyrelsen på Åland*. Ålands status som selvstyrt område gjør at Ålands lagting og Ålands *landskapsregjering* har lovgivnings- og forvaltningsmyndighet over hoveddelen av de oppgavene som regionforvaltningsverkene i det øvrige Finland har ansvar for. Statens embetsverk på Åland har derfor forholdsvis få ansvarsområder. Embetsverket har sete i Mariehamn.

## Se også
*Ålands landshøvding

## Eksterne lenker
* Statens ämbetsverk på Åland
Autopsy Room Four

«**Autopsy Room Four**» er den første novellen i samlingen *[[Everything's Eventual: 14 Dark Tales]]* av Stephen King. Den ble først utgitt i antologien *Robert Bloch's Psychos*, og ble også gitt ut i Kings antologi, *Six Stories* samme år. Det ble laget en kortfilm basert på historien i 2003. Den er også en del av TNTs *[[Nightmares and Dreamscapes: From the Stories of Stephen King]]*-serie om sommeren 2006. Er denne novellen oversatt til norsk?

## Bakgrunn
Historiens handling er basert på novellen «Breakdown» av Louis Pollock, som først ble gitt ut i *[[Collier's Magazine]]* i 1947, hvor hovedfiguren ble lam etter en bilulykke, og må bevise at han fortsatt lever. På et punkt i Kings historie tenker hovedfiguren på TV-versjonen av «Breakdown». Serien ble vist på TV to ganger, i 1955 og 1985, begge ganger på *[[Alfred Hitchcock Presents]]*.

King skrev: «At some point I think every writer of scary stories has to tackle the subject of premature burial, if only because it seems to be such a pervasive fear.»

## Handlingsgang
Da Howard Cottrell gjenvinner bevisstheten befinner han seg i et obduksjonsrom og da legene gjør seg klare, forsøker Howard å forstå hva det er som skjer. Etter å ha innsett at han ikke er død, kommer han fram til at han er lammet, og prøver å, på en eller annen måte, nå kontakte legene før de begynner operasjonen av ha.

Da Katie Arlen klargjorde Cottrells kropp oppdaget hun noen mindre sår i hans nedre region. Samtidig som hun undersøkte disse, kom en annen lege løpende inn i obduksjonsrommet for å fortelle at Howard fremdeles er i live. Katie ser ned, og finner ut at hun holder Howards erigerte penis i hånden.

I etterordene forklarer Howard at han sannsynligvis ble bitt av en veldig sjelden slange, som fikk ham til å framstå som død. En annen doktor hadde oppdaget slangen i Howards golfbag, og ble bitt. Det antas at legen kommer til å bli frisk. Howard legger til at han og Katie gikk ut en stund i etterkant, men at de gjorde det slutt på grunn av et heller sjenerende problem på soverommet: Howard var impotent med mindre Katie brukte gummihansker.

## Merknader
Det nevnes at Howard ble bitt av en slange kalt en peruansk boomslange. Boomslanger lever derimot kun i Afrika; ordet er afrikaans og betyr «treslange». I hans personlige etterord på slutten sier King at han fikk navnet fra Agatha Christie. Slangen var med i en av hennes kjente bøker om Hercule Poirot. King sa selv at boomslange kun var et ord han likte godt, og at han selv tvilte sterkt på at det eksisterte en peruansk boomslange.

## Film- og musikkversjoner
* Novellen ble spilt inn til en episode på Turner Network Televisions miniserie *Nightmares and Dreamscapes* i 2006, sammen med «The Road Virus Heads North».
* Incubus' musikkvideo for sangen «Anna Molly» har en lignende handling.

## Referanser


## Eksterne lenker
* Autopsy Room Four på Internet Movie Database.
* Stephen King Short Movies – Autopsy Room Four Trailer
Rigas Feraios

**Rigas Feraios** (gresk: Ρήγας Βελεστινλής; født 1757 i Velestino i Thessalia, død 1798 i Beograd) var en gresk forfatter og revolusjonær som blir husket som en fremragende figur i den greske opplysningstiden og blir regnet som en gresk nasjonalhelt. Han var også det første offeret for det greske opprøret mot Det osmanske riket som var forløpet til den greske uavhengighetskrigen.  

## Liv og virke
Han vokste opp i kloster før han begynte på sin karriere i militæret og etter det jobbet han ved diverse utenlandske konsulater i Hellas. Han publiserte også sin egen avis for en stund. I tillegg trykte han hefter og pamfletter som var basert på prinsippene under den franske revolusjonen. 

Han publiserte også mange greske oversettelser av utenlandske verk og han samlet sine dikt i et manuskript som ble utgitt etter hans død i 1814. Han skrev entusiastiske dikt og bøker om gresk historie og mange av dem ble svært populære.

En statue av Rigas Feraios er blitt reist ved inngangen til universitetet i Athen. Det er også blitt reist en statue av ham i Beograd i begynnelsen av gaten som har fått navnet Ulica Rige od Fere etter ham.

Den unge Henrik Wergelands dikt "Rhigas nygræske Krigssang" (1827) er en fri oversettelse av et av Rigas' mest kjente kampsanger.

## Verksamlinger
* Émile Legrand (utg.): *Documents inédits concernant Rhigas Vélestinlis et ses compagnons de martyre, tirés des archives de Vienne.* Tirage à part de l'annuaire de la Société Historique de Grèce, Paris 1892.
* Polychronis Enepekidis: *Rigas – Ypsilantis – Kapodistrias* (= *Pige ke erefne peri tis istorias tou Ellinismou apo tou 1453*, Band 2), Athen 1967 (griech.).

## Referanser


## Litteratur
* Christopher M. Woodhouse: *Rhigas Velestinlis. The Proto-Martyr of the Greek Revolution.* Denise Harvey Publications, Limni 1995, ISBN 960-7120-08-6.
* Julia Chatzipanagioti: *Betrübnis beim Anblick von Fesseln. Zum 200. Todestag des Aufklärers und Revolutionärs Rigas Velestinlis (1757–1798).* In: *Chronika.* Band 6, 1998, S. 4–11 und 26–29.
* Helmut Schareika: *Rigas Velestinlís, der griechische Aufstand 1821 ff. und die aktuelle Krise Griechenlands.* Erschienen in: kultuRRevolution 66/67 (juni 2014), Thema: krisenlabor griechenland https://web.archive.org/web/20131231052934/http://klartext-verlag.de/.
Rhinestone

**Rhinestone** (engelsk; smykkestein eller imitert diamant) kan vise til:

* Halvedelstein, smykkestein
* ''Rhinestone'' (film) – en komedie fra 1984
* «Rhinestone Cowboy» – en sang fra 1975, flere album og senere selvbiografi med Glen Campbell
* Rhinestone Cowboy (hesterase) – en irsk hesterase
* David Allan Coe, «The Mysterious Rhinestone Cowboy»
* «Rhinestone Eyes» - sang av Gorillaz
The Death of Jack Hamilton

***The Death of Jack Hamilton*** er den fjerde novellen i samlingen *[[Everything's Eventual: 14 Dark Tales]]* av Stephen King. Historien går under sjangeren krim, og er basert på den sanne historien om et av medlemmene i John Dillingers første gjengs død.

## Handling

Historien er skrevet i førsteperson. Homer Van Meter, et medlem i John Dillingers gjeng, forteller om gjengmedlemmet John Hamiltons sakt, smertefulle død. Van Meter begynner med å beskrive da Dillinger ble drept av Melvin Purvis' menn utenfor Biograph Theater (Purvis refereres til som Homers nemesis flere ganger), og tar også for seg teorien om at det ikke var Dillinger som ble drept. Etter hvert legger han fra seg disse teoriene, på grunnlag av at han selv så Jack Hamiltons død. I løpet av flukten fra en skytescene i Little Bohemia Lodge i Wisconsin blir Hamilton skutt av politiet, og kulen sitter fast i lungen, noe som etter hvert fører til et seriøst tilfelle av koldbrann. Joseph P. Moran nekter å behandle ham, og Van Meter og Dillinger blir tvunget til å ta Hamilton med til Volney Davis og hans kjæreste, Rabbits, to medlemmer fra Ma Barkers gjeng, samt Mas egen sønn, Arthur Barker. Kings forteller går i detalj angående Hamiltons siste minutter, inkludert at han går inn i demens før han dør en smertefull, endelig død.
Blackburn Skua

**Blackburn B-24 Skua** var et britisk to-seters stupbomber / jagerfly.

## Historie
Flyet ble designet på midten av 1930-tallet, og introdusert i november 1938. Første flyving ble foretatt 9. februar 1937. Flyet ble operert av det britiske Fleet Air Arm. I 1941 ble flyet tatt bort fra frontlinjene, og det ble helt pensjonert i 1945.

## Design
Skua var et monoplan med en Bristol Perseus XII motor på 905 hk (675 kW), bygget i duraluminium og hadde oppfellbart understell og lukket førerkabin.

## Bevæpning
Av bevæpning hadde Skua fire 7.7&nbsp;mm Browning maskingevær i vingene for ildgivning forover, og ett bevegelig 7.7&nbsp;mm Lewis eller Vickers K maskingevær i bakerste del av kabinen. Det kunne bære enten en 227&nbsp;kg semi-panserbrytende bombe, eller en 113&nbsp;kg semi-panserbrytende bombe/standardbombe og fire 18&nbsp;kg bomber, eller åtte 9&nbsp;kg bomber.

## Blackburn Skua L2896
13. juni 1940 angrep 15 Blackburn Skua den tyske slagkrysseren «Scharnhorst» ved Trondheim. L2896, med pilot John Casson og Peter Fanshawe om bord, måtte nødlande i Orkdalsfjorden, mest sannsynlig grunnet tilstopping i bensintilførselen. Begge overlevde, men ble tatt til fange av tyskerne og satt fem år i fengsel. Flyet ble funnet i april 2007 på 242 meters dyp, og hevet 8. april 2008. Flyet blir restaurert og har fått tilholdssted i luftfartmuseet i Bodø. Motoren ble berget den 28. april 2011 fra 375 meters dyp, av SV Gunnerus fra NTNU. Det finnes kun meget få kjente eksemplarer igjen av denne flytypen. Den ene er Skua L2940 som nødlandet på Breidalsvannet 27. april 1940. Flyet ble funnet den 5. august 1973, og ble berget i juli 1974. Flyet er ikke komplett. Restene av dette flyet er utstilt på Fleet Air Arm Museum i Yeovilton Somerset. 
Man kan lese litt om denne historien på Operation Skua sin webside. 
Restene av Skua L2910 ble funnet og berget fra Rombakfjorden ved Narvik den 7. oktober 1995. Fra denne Skuaen er mange deler restaurert, og fremre del av cockpit er gjenoppbygget og utstilt på Norsk Luftfartsmuseum i Bodø.

## Referanser


## Eksterne lenker
* 
* Operation Skua 
* Norsk Luftfartmuseum – Restaurering av Blackburn Skua L2896
In the Deathroom

***In the Deathroom*** er den femte novellen i samlingen *[[Everything's Eventual: 14 Dark Tales]]* av Stephen King. Den ble først utgitt i samlingen *[[Secret Windows]]* i 2000.

## Forfatterens forord
Dette er Stephen Kings forklaring på handlingen i historien, som kan finnes i samlingen Everything's Eventual: *This is a slightly [[Kafka]]-esque story about an interrogation room in the [[Sør-Amerika|South American]] version of Hell. In such stories, the fellow being interrogated usually ends up spilling everything and then being killed (or losing his mind.) I wanted to write one with a happier ending, however unreal that might be. And here it is.*

## Handling

Fletcher, en reporter som har jobbet for The New York Times, har blitt tatt til fange av medlemmer av den søramerikanske regjeringen. Historien begynner med at Fletcher blir brakt inn i «dødsrommet», hvor han innser at de som har tatt ham til fange, etter å ha forhørt ham om et kommunistisk opprør han har støttet, på grunn av regjeringens mord av en gruppe nonner, hvorav en var hans søster, ikke kommer til å la ham forlate rommet i live, til tross for at de påstår flere ganger at han vil settes fri.

I løpet av forhøret klarer Fletcher å holde seg rolig, mens han klekker ut en desperat plan for å redde sitt eget liv, som, til hans egen overraskelse, virker. Han later som om han får et epilepsianfall, og mens de som har tatt ham til fange prøver å hjelpe ham, stjeler han en pistol. Etter å ha drept tre og skadet en, stikker han av. Fletcher, som ikke aner om none hørte skuddene, setter fart opp trappene for å se om han greier å stikke av.

Historien slutter med en mann, sannsynligvis Fletcher, som kjøper en pakke sigaretter i en kiosk i New York.

## Andre versjoner

Regissør Joe Leavell skaffet seg rettighetene til å gjøre *In the Deathroom* om til en kortfilm, og vant Honolulu filmfestival i 2010 med den.

Regissøren Dave Bullis har også skaffet seg rettighetene til å lage en kortfilmversjon av novellen, som skal gis ut i 2010.

## Eksterne lenker
* Hjemmeside for filmversjonen
Analytiske kontrollhandlinger

**Analytiske kontrollhandlinger** er analyser av tilgjengelig informasjon og datagrunnlag for påvise mulige økonomiske og ikke-økonomiske sammenhenger. Analysene kan også omfatte identifiserte korrelasjoner og fluktuasjoner som ikke samsvarer med annen kjent informasjon eller hvor kjent informasjon indikerer et annet forløp enn det observerte. For eksempel kan slike kontrollhandlinger være en del av avtalte kontrollhandlinger utført som en del av revisjon.
Birkebeinerrennet 2010

**Det 73. [[Birkebeinerrennet]]** ble arrangert den 20. mars 2010. Føret var på fredag bløtt i lavlandet og tørt i høyden, men etter en kald natt var føret under selve rennet skarpt og det var ventet rekordtid.

Vinnere ble Anders Aukland og  Jenny Hansson. Sluttidene var noen minutter bak rekorden.

## Resultater for klassen FIS Marathon
### Herrer

### Kvinner

## Eksterne lenker

* Fullstendige resultatlister
Applikasjonskontroller

**Applikasjonskontroller** er rutiner utført manuelt eller automatisk på forretningsprosessnivået i en organisasjon. Funksjonen kan være for å forebygge eller avdekke ønskede eller uønskede hendelser for å sikre integritet i organisasjonens virkemønster. Typisk rutiner for å initiere, registrere, behandle og rapportere transaksjoner eller andre økonomiske data, men også sikre rutiner for varer og tjenester. Et eksempel kan være å sikre integritet i regnskapsregistrene.
Nikola Kalinić

**Nicola Kalinic** (født 1988) er en kroatisk fotballspiller som spiller for .

Tidligere har han spilt for Dnipro Dnipropetrovsk. Kalinic ble signert av Sam Allardyce 3. august 2009 for £6m fra Hajduk Split.

## Blackburn Rovers
Kalinic startet debutsesongen på benken for Blackburn Rovers. Tross stadige ønsker fra media og supportere om å se Kalininc i aksjon, valgt Blackburn å matche den unge angriperen tålmodig. Etterhvert som han fikk prøve seg på 1.laget, ble han fort førstevalget på topp. Store forventninger og lite mål til tross, Kalinic viste potensial, mange trodde han skulle bli en uvurderlig spiller for Rovers, og han ble fort en av fansens yndlinger. Han scoret bare syv mål for klubben, og sommeren 2011, etter at Steve Kean hadde tatt over, ble han solgt for rundt seks millioner pund; cirka den samme prisen som han kom for.

## Landslaget
Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland. 18. juni 2018 ble han sendt hjem fra VM.

## Meritter
;Atlético Madrid
* UEFA Super Cup (1): 2018

## Referanser


## Eksterne lenker
*
Joachim Herrmann (DDR)

**Joachim Herrmann** (født 29. oktober 1928 i Berlin, død 30. juli 1992 samme sted) var en østtysk kommunist og medlem av landets nomenklatura før murens fall. Han var sjefredaktør i *[[Neues Deutschland]]* og medlem av politibyrået i sentralkomiteen i SED.

## Liv
Hermann var fra 1939 til 1945 elev ved Oberralschule Langhans i Berlin. Han var fra 1938 til 1945 medlem av Deutschen Jugend og var til krigens slutt Luftwaffenhelfer.

Til 1949 arbeidet han ved *[[Berliner Zeitung]]* og *Start*. I 1948 ble han medlem av SED. Fra 1949 til 1952 var han stedfortredende sjefredaktør og fra 1952 til 1960 sjefredaktør av Junge Welt. Fra 1952 til 1961 var han medlem av sentralrådet i FDJ.

Fra 1960 til 1962 var han stedfortredende avdelingsleder i SEDs sentralkomite, fra 1962 til 1965 sjefredaktør av Berliner Zeitung, til 1971 var han statssekretær for vesttyske spørsmål og til 1978 sjefredaktør av SEDs viktigste partiorgan Neues Deutschland.

Han ble i 1967 kandidat for sentralkomiteen og i 1971 medlem. I 1973 ble han kandidat for politbyrået og i 1978 medlem. Fra 1979 var han ansvarlig for medier, vennligsinnede og blokkpartier i Den Nasjonale Front. Fra 1978 var han sekretær i SEDs sentralkomite, ansvarlig for agitasjon. Hans apparat kontrollerte mediene og var ansvarlig for det virkelighetsfjerne bildet som ble gitt der.

10. november 1989 ble han ekskludert fra sentralkomiteen.

SK-medlem Wilfried Poßner sa da:
«Ich möchte hier mit Nachdruck und voller Verantwortung den Antrag stellen, Genossen Herrmann aus dem ZK auszuschließen. Wir können sonst nicht mehr bestehen. Ich möchte das in aller Deutlichkeit sagen.»

Da Egon Krenz bad ham om å ta stilling sa han:
«Ich trage alle Konsequenzen aus den Fehlern, die hier zur Sprache gekommen sind im Zusammenhang mit der Lage, die dadurch entstanden ist.»

Gjennom dette trådte han ut av sentralkomiteen.

## Ordener
* Vaterländischen Verdienstorden (1970)
* Karl Marx-ordenen (1988)

## Verk
* *In Wort und Tat gemeinsam für das Wohl des Volkes.* Union-Verlag, Berlin 1987 ISBN 3-372-00266-0
* *Gemeinsam für Sozialismus und Frieden: ausgewählte Reden und Aufsätze.* Dietz-Verlag, Berlin 1988 ISBN 3-320-01074-3
* *Aus dem Bericht des Politbüros an die 8. Tagung des ZK der SED: Berichterstatter: Joachim Herrmann.* Dietz-Verlag, Berlin 1989 ISBN 3-320-01444-7

## Referanser


## Eksterne lenker
* 
* 
* Artikel über Joachim Herrmann in der jungen Welt vom 28.10.2008
Alice Bridges

**Alice W. Bridges** (gift **Roche**, født 19. juli 1916 i Uxbridge i Massachusetts, død 5. mai 2011) var en amerikansk svømmer som deltok i de olympiske leker 1936 i Berlin.

Bridges vant en olympisk bronsemedalje i svømming under Sommer-OL 1936 i Berlin. Hun kom på tredjeplass i finalen på 100 meter rygg for damer, bak Nida Senff og Rie Mastenbroek begge fra Nederland.

## OL-medaljer
* 1936  Berlin -  Bronse i svømming, 100 meter rygg, damer  USA

## Referanser


## Eksterne lenker
*
Mavis Freeman

**Mavis Ann Freeman** (1918–1988) var en amerikansk svømmer som deltok i de olympiske leker 1936 i Berlin.

Freeman vant en olympisk bronsemedalje i svømming under Sommer-OL 1936 i Berlin. Hun var med på det amerikanske stafettlaget som kom på tredjeplass på 4 x 100 meter fri for damer, bak Nederland og Tyskland. De andre på laget var Bernice Lapp, Olive McKean og Katherine Rawls.

## OL-medaljer
* 1936  Berlin -  Bronse i svømming, 4 x 100 m fri, damer  USA

## Eksterne lenker
*
MK «Blia»

**MK «Blia»** var en brønnbåt og var en av båtene som ble brukt av Shetlandsgjengen til å transportere flyktninger og kurerer mellom Norge og Shetland under andre verdenskrig. MK «Blia» var eid av A/S Jan Lerøy.

Den første turen til Shetland under krigen med fartøyet ble utført 15. mars 1941 fra Glesvær. På en ny tur forliste «Blia» på et tidspunkt i perioden 11.-14. november i 1941 under et kraftig uvær da den skulle frakte en gruppe flyktninger og kurerer til Shetland. 42 mennesker mistet livet i ulykken. Dette var det største enkelttapet av menneskeliv i Shetlandsgjengens virksomhet under hele andre verdenskrig. Syv av de omkomne var tilknyttet Shetlandsgjengen, blant dem var SIS-agentene Billy Forthum og Bernhard Haavardsholm, mens resten var norske sivile. Kapteinen om bord var Ingvald Karsten Lerøy (21 år) fra Lerøyna i Sund kommune, som også var medeier i båten.

I havarirapporten etter ulykken skrev Leslie Herbert Mitchell (sjef for etterretningsavdelingen Military Establishment no.7 ME7 i Secret Intelligence Service) følgende: «… hvilket som helst skip kan møte sin overmann i været. Det er derfor jeg sier at Blia var så sjødyktig som hun kunne bli. En fiskebåt i perfekt stand, slik som Blia var, er ikke et trygt fartøy til å krysse Nordsjøen i om vinteren…».

Under den samme stormen seilte kutteren «Arthur» med Leif Larsen som skipper fra Lunna til Shetland etter endt oppdrag, hvor sjømann Karsten Sangolt ble skylt overbord og omkom.

## Referanser


## Eksterne lenker
* Minnesmerke over Bila-forliset
*  Om MK «Blia» på Warsailors.com
*